open-index/open-wikipedia-markdown huggingface dataset:
Γέφυρα Παπαστάθη

Το **γεφύρι του Παπαστάθη** είναι τετράτοξο γεφύρι που βρίσκεται μεταξύ Δρίσκου και Ανατολικής και γεφυρώνει τον Άραχθο ποταμό. 

## Τεχνικά χαρακτηριστικά

* Άνοιγμα Τόξου:  23,70 μ. - 12,00 μ. - 10,00 μ. - 4,20 μ.
* Ύψος Τόξου:  8,70 μ. - 4,80 μ. - 5,60 μ. - 2,40 μ.
* Μήκος Καταστρώματος:  85,00 μ.
* Πλάτος Καταστρώματος:  2,70 μ..

## Ιστορία
Το γεφύρι έχτισε το 1746 ο Ηγούμενος της Μονής Βίλιζας Αγάπιος δαπανώντας 175 βενέτικα φλουριά. Για να τελειώσει όμως το έργο χρειάστηκαν άλλα τόσα τα οποία με πολύ κόπο μάζεψαν οι χωρικοί των γύρω χωριών. Ήταν πολύ μεγάλη η ανάγκη να γίνει το γεφύρι γιατί ο Άραχθος σε αυτό το σημείο έπνιγε κάθε χρόνο 3 με 4 ανθρώπους. Το 1942 οι Γερμανοί βομβάρδισαν την μεγάλη καμάρα του γεφυριού χωρίς όμως να καταφέρουν να το ρίξουν. Αυτό αποδεικνύει και το πόσο καλά είναι χτισμένο. Τέλος ο τοπικός μύθος λέει πως όταν ο Άραχθος αγριεύει και κάνει μεγάλες κατεβασιές το βράδυ μπορεί κάποιος να ακούσει τις φωνές ενός Αράπη και ενός κόκορα οι οποίοι χτίστηκαν στα θεμέλια του γεφυριού.

## Παραπομπές


## Εξωτερικοί σύνδεσμοι
* «Το γεφύρι του Παπαστάθη». Αρχειοθέτηση 13 Φεβρ.2018. Ανάκτηση 13 Φεβρ.2018
Παπασταθη
Κατηγορία:Δήμος Ιωαννιτών
Παπασταθη
Γιόχαν Γκότφριντ Βάλτερ

Ο **Γιόχαν Γκότφριντ Βάλτερ** (γερμανικά: *Johann Gottfried Walther*, Ερφούρτη, 18 Σεπτεμβρίου 1684 - Βαϊμάρη, 23 Μαρτίου 1748) ήταν Γερμανός οργανίστας, συνθέτης, θεωρητικός της μουσικής και λεξικογράφος, σημαντική μορφή της γερμανικής μπαρόκ μουσικής. Σημαντικότερο έργο του θεωρείται το *Μουσικό Λεξικό* (*Musicalisches Lexikon*), που τυπώθηκε στη Λειψία το 1732 και ήταν το πρώτο μουσικό λεξικό σε οποιαδήποτε γλώσσα που περιείχε τόσο μουσικούς όρους όσο και βιογραφίες συνθετών. Το συνθετικό του έργο περιλαμβάνει θρησκευτική μουσική και σπουδαία χορικά πρελούδια για το εκκλησιαστικό όργανο. Από το θεωρητικό του έργο ξεχωρίζει η πραγματεία *Praecepta der musicalischen Composition* (1708) που προοριζόταν μάλλον ως διδακτικό εγχειρίδιο για τον νεαρό πρίγκιπα Γιόχαν Ερνστ που ήταν μαθητής του.

Ήταν μακρινός συγγενής και στενός φίλος του Γιόχαν Σεμπάστιαν Μπαχ, μαθητής του Γιόχαν Μπέρνχαρντ Μπαχ. Το 1702 ανέλαβε τη θέση του οργανίστα στην εκκλησία του Αγίου Θωμά της Ερφούρτης και το 1707 στην Στάντκιρχε (εκκλησία Αγίων Πέτρου και Παύλου) της Βαϊμάρης, όπου παρέμεινε μέχρι το θάνατό του. Από το 1721 κατείχε επίσης θέση μουσικού στην Αυλή του δούκα της Βαϊμάρης.

## Παραπομπές


## Εξωτερικοί σύνδεσμοι
* 

Κατηγορία:Γερμανοί συνθέτες κλασικής μουσικής
Πιάτσα Βενέτσια

Η **Πιάτσα Βενέτσια** () είναι πλατεία στο κέντρο της Ρώμης και πήρε το όνομά της από από το παρακείμενο Παλάτσο Βενέτσια, που έκτισε ο Ενετός καρδινάλιος Πιέτρο Μπάρμπο (μετέπειτα πάπας Παύλος Β΄) και που υπήρξε πρεσβεία της Δημοκρατίας της Βενετίας στο Παπικό Κράτος. Βρίσκεται στους πρόποδες του Λόφου του Καπιτωλίου και κοντά στη Ρωμαϊκή Αγορά. Κυριαρχείται από το επιβλητικό Μνημείο του Βιτόριο Εμανουέλε Β΄. Το 2009 κατά τις εκσκαφές για τη Γραμμή C του Μετρό της Ρώμης αποκαλύφθηκαν στο μέσο της πλατείας αρχαία ερείπια που έχουν ταυτοποιηθεί με το Αθήναιον του αυτοκράτορα Αδριανού (μια σχολή για την προώθηση των φιλολογικών και επιστημονικών σπουδών, που πήρε το όνομά της από την πόλη της Αθήνας, που ακόμα θεωρούνταν εστία πνευματικής τελειότητας). Το Εθνικό Μνημείο του Βιτόριο Εμανουέλε Β΄ ή "Βωμός της Πατρίδας" ή "Ιλ Βιτοριάνο" είναι χτισμένο στην προς το Καπιτώλιο πλευρά της πλατείας μεταξύ 1911 και 1935, προς τιμήν του Βίκτορα Εμανουήλ, του πρώτου βασιλιά της ενοποιημένης Ιταλίας.

## Παραπομπές


## Εξωτερικοί σύνδεσμοι
* 

Κατηγορία:Πλατείες της Ρώμης
Κατηγορία:Κτίρια και κατασκευές στη Ρώμη
Γιόχαν Μπέρνχαρντ Μπαχ (1676-1749)

Ο **Γιόχαν Μπέρνχαρντ Μπαχ** (*Johann Bernhard Bach*, Ερφούρτη, 25 Νοεμβρίου 1676 - Άιζεναχ, 11 Ιουνίου 1749) ήταν Γερμανός οργανίστας και συνθέτης. Γεννήθηκε στην Ερφούρτη της Θουριγγίας και σπούδασε μουσική δίπλα στον πατέρα του, Γιόχαν Εγκίντιους Μπαχ. Η πρώτη επαγγελματική θέση που ανέλαβε ήταν αυτή του οργανίστα στην εκκλησία Κάουφμανσκιρχε της Ερφούρτης το 1695. Τέσσερα χρόνια αργότερα ταξίδεψε στο Μαγδεμβούργο και το 1703 ανέλαβε θέση οργανίστα και τσεμπαλίστα στο Άιζεναχ, αντικαθιστώντας τον θείο του, Γιόχαν Κρίστοφ Μπαχ. Υπήρξε δάσκαλος του Γιόχαν Γκότφριντ Βάλτερ.

Διασώζονται κυρίως έργα ορχηστρικής μουσικής που συνέθεσε, καθώς και ορισμένα αντίγραφα έργων του για εκκλησιαστικό όργανο. Ο Γιόχαν Σεμπάστιαν Μπαχ διέθετε πέντε ορχηστρικές σουίτες του Γ. Μ. Μπαχ, τις οποίες θα πρέπει να είχε σε μεγάλη εκτίμηση. Τόσο ο Καρλ Φίλιπ Εμάνουελ Μπαχ στη Νεκρολογία, όσο και ο Γιόχαν Νίκολαους Φόρκελ, στη βιογραφία του Γ. Σ Μπαχ, αναφέρονται στις περίφημες ουβερτούρες του Γιόχαν Μπέρνχαρντ, που κινούνταν στο ύφος του Γκέοργκ Φίλιπ Τέλεμαν ή στα πρότυπα της Γαλλικής ουβερτούρας.

## Παραπομπές


## Πηγές
*Wolff, C.; Emery W.; Helm, E. E.; Warburton E. & Derr, E. S. (1993). *Die Bach-Familie*. Stuttgart; Weimar: Metzler

Κατηγορία:Οικογένεια Μπαχ
Κατηγορία:Γερμανοί συνθέτες κλασικής μουσικής
Κουρτ Μπεντλίν

Ο **Κουρτ Μπεντλίν** (*Kurt Bendlin*, 22 Μαΐου 1943 - 29 Αυγούστου 2024) ήταν Γερμανός δεκαθλητής.

Το Μάιο του 1967, στη Χαϊδελβέργη, έκανε παγκόσμιο ρεκόρ στο δέκαθλο. 

Απεβίωσε στις 29 Αυγούστου 2024, σε ηλικία 81 ετών.

## Παραπομπές


Κατηγορία:Γερμανοί αθλητές
Εουζένι δ' Ορς

Ο **Εουζένι** ή **Εουχένιο δ' Ορς ι Ροβίρα** (Eugeni ή Eugenio d'Ors i Rovira, Βαρκελώνη, 28 Σεπτεμβρίου 1880 - Μπιλανόβα ι λα Ζελτρού, 24 Σεπτεμβρίου 1954) ήταν Καταλανός διανοούμενος, συγγραφέας, φιλόσοφος, κριτικός τέχνης και δοκιμιογράφος. Θεωρείται ένας από τις σημαντικότερες μορφές της καταλανικής και ισπανικής διανόησης του 20ού αιώνα, έχοντας συνεισφέρει τόσο στον καταλανικό πολιτισμό των πρώτων δεκαετιών του αιώνα ως γενικός γραμματέας του Ινστιτούτου Καταλανικών Σπουδών και ως πρωτοπόρος του ρεύματος του noucentisme όσο και στον ισπανικό ιδιαίτερα μετά την ένταξή του στη φασιστική Φάλαγγα.

## Βιογραφία
Μεγάλωσε στη Βαρκελώνη των τελών του 19ου αιώνα, εποχή που είδε την άνοδο του πολιτικού και πολιτιστικού καταλανισμού. Σπούδασε φιλοσοφία και το 1912 ορίστηκε γενικός γραμματέας του Ινστιτούτου Καταλανικών Σπουδών. Η κοπιώδης δημοσιογραφική-δοκιμιογραφική του πορεία στην εφημερίδα *La Veu de Catalunya* τον ανέδειξε σε πρωτοπόρο του κλασικιστικού κινήματος του noucentisme που επήλθε ως αντίδραση στον καταλανικό μοντερνισμό της πρώτη δεκαετίας. Προώθησε τη δημιουργία δημόσιων βιβλιοθηκών και το επάγγελμα του βιβλιοθοικονόμου στις γυναίκες μέσω της Σχολής Βιβλιοθοικονόμων όπου υπήρξε και καθηγητής. Το 1917 ανέλαβε τη θέση του υπεύθυνου της δημόσιας παιδείας της Ένωσης των Καταλανικών Επαρχιών. Ωστόσο η διαμάχη του με τον έτερο διανοούμενο Ζοζέπ Πουτς ι Καδαφάλκ και η αποστασιοποίησή του από το πολιτικό κόμμα της Ρεζιοναλιστικής Λίγκας επέφεραν την απομάκρυνσή του από επίσημα θεσμικά πόστα της Καταλονίας και την αυτοεξορία του στη Μαδρίτη.

Βρισκόμενος στην ισπανική πρωτεύουσα, το 1926 ορίστηκε μέλος της Ισπανικής Βασιλικής Ακαδημίας (θέση που αποδέχθηκε μόλις το 1938) ενώ τάχθηκε υπέρ των εξεγερμένων κατά τον Ισπανικό Εμφύλιο, εντασσόμενος στην Ισπανική Φάλαγγα. Με αυτόν τον τρόπο αποτέλεσε έναν από τους ελάχιστους αξιόλογους διανοούμενους της πρώτης δεκαετίας της δικτατορίας του στρατηγού Φράνκο. Τα τελευταία χρόνια της ζωής του επέστρεψε στην Καταλονία όπου και απεβίωσε.

## Παραπομπές

## Εξωτερικοί σύνδεσμοι

* Ο Εουζένι δ' Ορς στο LletrA και τον Σύλλογο Συγγραφέων στα Καταλανικά
* *[http://www.ccma.cat/tv3/alacarta/el-meu-avi/eugeni-dors-viatge-de-tornada/video/3443830/ Eugeni d'Ors, viatge de tornada]* ('Ταξίδι επιστροφής'). Ντοκιμαντέρ της Καταλανικής Τηλεόρασης για τη ζωή του Εουζένι δ'Ορς

Κατηγορία:Ισπανοί συγγραφείς στα καταλανικά
Κατηγορία:Ισπανοί ακαδημαϊκοί
Κατηγορία:Ισπανοί δοκιμιογράφοι
Κατηγορία:Ισπανοί πανεπιστημιακοί
Κατηγορία:Ισπανοί κριτικοί
Κατηγορία:Ισπανοί φιλόσοφοι
Κογκρέσο των Αντιπροσώπων

Το **Κογκρέσο των Αντιπροσώπων** (ισπανικά: *Congreso de los Diputados*) αποτελεί την Κάτω Βουλή του Ισπανικού Κοινοβουλίου, όντας η Άνω Βουλή η Ισπανική Γερουσία. Έχει την έδρα του στο Μέγαρο των Συνελεύσεων στη Μαδρίτη. Από το 1985 διαθέτει 350 κοινοβουλευτικές έδρες. Είναι νομοθετικό σώμα, που οι εξουσίες και οι αρμοδιότητές του έχουν οριστεί στο Ισπανικό Σύνταγμα.

Ιστορικά ανάγεται στο 1834 και το βασιλικό διάταγμα που όριζε τη διμορφία στη Γενική Συνέλευση του βασιλείου με τον διαχωρισμό στην Άνω Βουλή των Αριστοκρατών (Estamento de Próceres) και την Κάτω Βουλή των Προκουρατόρων (Estamento de Procuratores). Το δεύτερο σώμα απαρτιζόταν από τους εκλεγμένους αντιπροσώπους των πόλεων της Ισπανίας και σύντομα μετονομάστηκε σε Βουλή των Αντιπροσώπων. Συνέχισε να υφίσταται κατά την περίοδο της Παλινόρθωσης των Βουρβόνων ενώ κατά τη Δεύτερη Ισπανική Δημοκρατία λειτούργησε ως το μοναδικό νομοθετικό όργανο του κράτους. Απαγορεύθηκαν επί δικτατορίας του στρατηγού Φράνκο και επανήλθαν με την ισπανική μετάβαση στη δημοκρατία το 1977 εκ νέου ως Κάτω Βουλή.

Για το Κογκρέσο των Αντιπροσώπων, εκλέγονται 350 μέλη με εκλογικό σύστημα αναλογικής εκπροσώπησης με κλειστές λίστες, με εκλογικό όριο 3% των έγκυρων ψήφων (στις οποίες συμπεριλαμβάνονται τα λευκά ψηφοδέλτια), και η κατανομή των εδρών γίνεται με μέθοδο D'Hondt. Η κατανομή των εδρών στις εκλογικές περιφέρειες γίνεται ως εξής: σε έκαστη από τις 50 επαρχίες της Ισπανίας αντιστοιχίζονται αρχικά δύο έδρες. Μετά, αντιστοιχίζονται οι 248 έδρες αναλογικά με τον πληθυσμό των επαρχιών. Οι δύο τελευταίες έδρες αντιστοιχούν στις αυτόνομες κοινότητες Θέουτα και Μελίγια, όπου οι εκλογές γίνονται με πλειοψηφικό εκλογικό σύστημα.

Οι εκλογές γίνονται με καθολική, άμεση και μυστική ψηφοφορία, στην οποία δικαίωμα προσέλευσης έχουν όλοι οι πολίτες άνω των δεκαοκτώ ετών, ισότιμα. Οι Ισπανοί του εξωτερικού έχουν το δικαίωμα να ψηφίσουν, αλλά πρέπει να υποβάλουν αίτηση πρώτα ( ), και να ακολουθήσουν μία γραφειοκρατική διαδικασία, που όμως συχνά παρουσιάζει δυσκολίες, οπότε οι εκπατρισμένοι απογοητεύονται και η προσέλευσή τους παραμένει χαμηλή.

Στο Κοινοβούλιο της Ισπανίας ο σχηματισμός κοινοβουλευτικής ομάδας πρέπει να τηρεί ορισμένες προδιαγραφές: να έχει λάβει πάνω από 15 έδρες, το 15 τοις εκατό στις εκλογικές περιφέρειες όπου έχει παρουσιαστεί ή το 5 τοις εκατό σε κρατικό επίπεδο. Όσα κόμματα δεν συγκεντρώνουν αυτές τις προϋποθέσεις ενσωματώνονται αναγκαστικά στη Μικτή Κοινοβουλευτική Ομάδα.

## Παραπομπές


## Εξωτερικοί σύνδεσμοι
* 


Κατηγορία:Πολιτικοί θεσμοί της Ισπανίας
Γιοχάνες Μπαχ

Ο **Γιοχάνες (Χανς) Μπαχ** (γερμ. *Johannes Bach*, Βέχμαρ, περ. 1580 - Βαϊμάρη, 26 Δεκεμβρίου 1626), ήταν Γερμανός μουσικός, αρτοποιός και κατασκευαστής χαλιών. Ήταν γιος του Φάιτ Μπαχ και το πρώτο μέλος της οικογένειας Μπαχ που ασχολήθηκε επαγγελματικά με τη μουσική. Σύμφωνα με τη Γενεαλογία της οικογένειας που έγραψε ο Γιόχαν Σεμπάστιαν Μπαχ, ο Γιοχάνες έδειξε ιδιαίτερη κλίση στη μουσική και σπούδασε ως μαθητευόμενος στη Γκότα της Θουριγγίας. Δάσκαλός του εκεί ήταν ο μουσικός της πόλης (Stadtpfeifer) Ματς Τσίζεκε και ο προκάτοχός του. Αργότερα εγκαταστάθηκε στο Βέχμαρ και ταξίδευε συχνά ως μουσικός σε διάφορες πόλεις της Θουριγγίας, μεταξύ αυτών η Γκότα, το Άρνσταντ, το Έρφουρτ, το Άιζεναχ, κ.ά. Στο Βέχμαρ παντρεύτηκε περίπου το 1602 την Άννα Σμιντ (Anna Schmied) και μετά το θάνατο του πατέρα του ανέλαβε την περιουσία και τις εμπορικές του επιχειρήσεις. Στο επίσημο αρχείο αποθανόντων του Βέχμαρ καταχωρήθηκε το 1626 με το όνομα Χανς Μπαχ και με την ιδιότητα του οργανοπαίχτη μουσικού («Hanss Bach ein Spielmann»).

## Παραπομπές


## Πηγές
*Wolff, C.; Emery W.; Helm, E. E.; Warburton E. & Derr, E. S. (1993). *Die Bach-Familie*. Stuttgart; Weimar: Metzler
*Wolff, Christoph (1998). David, H. T. & Mendel, A.. επιμ. *The New Bach Reader.* New York: W. W. Norton & Company, σελ. 283

Κατηγορία:Οικογένεια Μπαχ
Κατηγορία:Γερμανοί συνθέτες κλασικής μουσικής
Χανς Μπαχ

Ο **Χανς Μπαχ** (γερμ. *Hans Bach*, Φόραρλμπεργκ, περ. 1555 - Νύρτινγκεν, 1 Δεκεμβρίου 1615) ή **Γιόχαν Μπαχ**, ήταν γερμανός μουσικός που περίπου το 1585 έγινε βιολιστής (γερμ. Spielmann) και γελωτοποιός στην Αυλή του δούκα Λούντβιχ της Βυρτεμβέργης στη Στουτγκάρδη. Από το 1593 και μέχρι το τέλος της ζωής του, βρισκόταν στην Αυλή της δούκισσας Ούρσουλα στο Νύρτινγκεν. Διασώζεται ένα τραγούδι που συνέθεσε το 1614 (*Hanss Baachens Lobspruch zur Weil der Statt*) στο οποίο περιγράφει την επίσκεψή του στο Βάιλ της Βάδης-Βυρτεμβέργης, καθώς και δύο προσωπογραφίες του σε χαρακτικά του 1605 και 1617 αντίστοιχα. Η δεύτερη βρισκόταν στην κατοχή του Καρλ Φίλιπ Εμάνουελ Μπαχ, ο οποίος όμως τον ταύτισε λανθασμένα με τον Γιοχάνες (Χανς) Μπαχ που δραστηριοποιήθηκε ως οργανοπαίχτης (Spielmann) στη Γκότα.
  
Για την καταγωγή του σχεδόν τίποτα δεν είναι γνωστό. Δεν αποκλείεται να ήταν συγγενής του Φάιτ Μπαχ. Τα στοιχεία που συνηγορούν σε αυτό είναι δύο σημαντικές ομοιότητές του με τον Φάιτ Μπαχ, αφενός ότι προερχόταν και εκείνος από περιοχές κτήσεις των Αψβούργων και αφετέρου ότι ήταν προτεστάντης, γεγονός καθόλου αναμενόμενο στον γερμανικό καθολικό Νότο.

## Παραπομπές


## Πηγές
*Wolff, C.; Emery W.; Helm, E. E.; Warburton E. & Derr, E. S. (1993). *Die Bach-Familie*. Stuttgart; Weimar: Metzler

Κατηγορία:Οικογένεια Μπαχ
Πανελλήνιο πρωτάθλημα στίβου ανδρών 2015

Το **101ο [[Πανελλήνιο πρωτάθλημα στίβου ανδρών]] 2015** διεξήχθη στις 25 και 26 Ιουλίου 2015 στο Ολυμπιακό Στάδιο Αθηνών στο Μαρούσι, εκτός από τα πρωταθλήματα 10χλμ, βάδην, σύνθετων αγωνισμάτων, ημιμαραθωνίου και μαραθωνίου που έγιναν σε διαφορετικούς τόπους και ημερομηνίες. Πρωταθλητής σύλλογος αναδείχθηκε ο **Γ.Σ. Ελευθέριος Βενιζέλος Χανίων** για πρώτη φορά στην ιστορία του.


File:Iakovakis-Tsiklitiria2007.jpg|Περικλής Ιακωβάκης. Χρυσό μετάλλιο στα 110 μ. εμπόδια.
File:140608-009 Louis Tsátoumas - 2014.jpg|Λούης Τσάτουμας. Χρυσό μετάλλιο στο μήκος.


## Σχόλια

Στα ανδρικά αγωνίσματα βαθμολογήθηκαν συνολικά 100 σωματεία. 

## Αποτελέσματα

## Ειδικά πρωταθλήματα
Διεξήχθησαν ξεχωριστά από το πανελλήνιο πρωτάθλημα σε διάφορες περιοχές ως εξής:

**Δέκαθλο**. Διεξήχθη στις 5-6 Ιουνίου 2015, στη Νάξο, στο Πανελλήνιο Πρωτάθλημα Συνθέτων Αγωνισμάτων.
**10.000μ**. Διεξήχθη στις 24 Μαΐου 2015, στο Δημοτικό Στάδιο Μεγάρων.
**Ημιμαραθώνιος**. Το Πανελλήνιο Πρωτάθλημα Ημιμαραθωνίου διεξήχθη στις 22 Μαρτίου 2015 στο κέντρο της Αθήνας.
**Μαραθώνιος**. Το Πανελλήνιο Πρωτάθλημα Μαραθωνίου διεξήχθη 9 Νοεμβρίου του 2014, παράλληλα με το 32ο Διεθνή Κλασικό Μαραθώνιο «Γρηγόρης Λαμπράκης».
**20 χλμ βάδην**. Διεξήχθη στις 28/3/2015 στη παραλία Μεγάρων. 
**50 χλμ βάδην**. Διεξήχθη στις 18/1/2015 στο Ολυμπιακό Κωπηλατοδρόμιο Σχοινιά, στον Μαραθώνα. Μετείχαν τρεις αθλητές και ένας εκτός συναγωνισμού, ο Σέρβος Πρέντραγκ Φιλίποβιτς, που τερμάτισε πρώτος με χρόνο 4:24.35.

## Βαθμολογία Συλλόγων

## Παραπομπές


## Πηγές
* ΣΕΓΑΣ: Αποτελέσματα Πανελλήνιου Πρωταθλήματος Στίβου 2015 
*ΣΕΓΑΣ: Αποτελέσματα σύνθετων αγωνισμάτων Πανελληνίου Πρωταθλήματος Στίβου [
*Αποτελέσματα Πανελληνίου Πρωταθλήματος 20 χλμ βάδην 
*patrasevents.gr: Αποτελέσματα Πανελληνίου Πρωταθλήματος 50 χλμ βάδην 
*sportsfeed.gr: Αποτελέσματα Πανελλήνίου Πρωταθλήματος 10.000μ 
*Αποτελέσματα ημιμαραθώνιου 2015 
*Αποτελέσματα Μαραθώνιου Αθήνας 2014 

Ανδρων
Κατηγορία:Στίβος το 2015
Κατηγορία:Διοργανώσεις στίβου στην Αθήνα
Γιόχαν Λούντβιχ Μπαχ

Ο **Γιόχαν Λούντβιχ Μπαχ** (Johann Ludwig Bach, Ταλ, 4 Φεβρουαρίου 1677 - Μάινινγκεν, ταφή 1 Μαΐου 1731) ήταν Γερμανός συνθέτης, γιος του Γιόχαν Γιάκομπ Μπαχ. Γεννήθηκε στο Ταλ, πολύ κοντά στο Άιζεναχ και φοίτησε στο Γυμνάσιο της Γκότα την περίοδο 1688-93. Για την μουσική του εκπαίδευσή δεν διαθέτουμε πληροφορίες. Από το 1699 κατείχε θέση μουσικού στην Αυλή του Μάινινγκεν, όπου αργότερα έγινε Κάντορας (1703) και Καπελμάιστερ (1711). Το 1706 δεν κατάφερε να διαδεχτεί τον Κρίστιαν Ντέντεκιντ στη θέση του Κάντορα για την εκκλησία του Αγ. Γεωργίου στο Άιζεναχ. 

Συνέθεσε πολλά φωνητικά έργα και ως Καπελμάιστερ εικάζεται πως πρέπει να έγραψε επίσης πολλά ορχηστρικά έργα, από τα οποία όμως ελάχιστα διασώζονται. Γνωστές είναι πάντως ορισμένες από τις καντάτες του, καθώς και δύο Λειτουργίες, χάρη στον Γιόχαν Σεμπάστιαν Μπαχ, ο οποίος παρουσίασε το 1726 συνολικά δεκαοκτώ συνθέσεις του στη Λειψία και θα πρέπει σε ένα βαθμό να επηρεάστηκε από αυτές. Για πολλά χρόνια, η καντάτα *Denn du wirst meine Seele* του Γιόχαν Λούνβιχ Μπαχ είχε εσφαλμένα αποδοθεί στον Γιόχαν Σεμπάστιαν (BWV 15). Σε αντίθεση με αυτές του Γιόχαν Σεμπάστιαν, οι καντάτες του Γιόχαν Λούντβιχ εκπροσωπούν έναν παλαιότερο τύπο καντάτας και συνδυάζουν το βιβλικό κείμενο με κοράλ, ακολουθώντας μια σχετικά σταθερή δομή όσον αφορά τα μέρη τους. Η οργανοθεσία τους περιλαμβάνει συνήθως τετραμελή χορωδία, έγχορδα και δύο όμποε.

## Παραπομπές


## Πηγές
*Wolff, C.; Emery W.; Helm, E. E.; Warburton E. & Derr, E. S. (1993). Die Bach-Familie. Stuttgart; Weimar: Metzler

Κατηγορία:Οικογένεια Μπαχ
Κατηγορία:Γερμανοί συνθέτες κλασικής μουσικής
Πανελλήνιο πρωτάθλημα στίβου γυναικών 2015

Το **80ο [[Πανελλήνιο πρωτάθλημα στίβου γυναικών]] 2015** διεξήχθη στις 25 και 26 Ιουλίου 2015 στο Ολυμπιακό Στάδιο Αθηνών στο Μαρούσι, εκτός από τα πρωταθλήματα 10χλμ, βάδην, σύνθετων αγωνισμάτων, ημιμαραθωνίου και μαραθωνίου που έγιναν σε διαφορετικούς τόπους και ημερομηνίες. Πρωταθλήτρια ομάδα αναδείχθηκε ο **Γ.Σ. Γλυφάδας** για πρώτη φορά στην ιστορία του.


File:Κατερίνα Στεφανίδη IMAGE.jpg|Αικατερίνη Στεφανίδη. Χρυσό μετάλλιο στο άλμα επί κοντώ.
File:MaríaBelibasákiHeat4Of200mWomenOGRio2016.jpg|Μαρία Μπελιμπασάκη. Χρυσό μετάλλιο στα 100μ και στα 200μ.


## Οι νικήτριες

## Ειδικά πρωταθλήματα

Διεξήχθησαν ξεχωριστά από το πανελλήνιο πρωτάθλημα σε διάφορες περιοχές ως εξής:
***Έπταθλο**. Διεξήχθη στις 5-6 Ιουνίου 2015, στη Νάξο, στο Πανελλήνιο Πρωτάθλημα Συνθέτων Αγωνισμάτων.
***10.000μ**. Οι πανελλήνιοι αγώνες 10.000μ διεξήχθησαν στις 24 Μαΐου 2015, στο Δημοτικό Στάδιο Μεγάρων.
***Ημιμαραθώνιος**. Το Πανελλήνιο Πρωτάθλημα ημιμαραθωνίου Ανδρών – Γυναικών διεξήχθη στις 22 Μαρτίου 2015 στο κέντρο της Αθήνας.
***Μαραθώνιος**. Το Πανελλήνιο Πρωτάθλημα Μαραθωνίου διεξήχθη τον Οκτώβριο του 2014, παράλληλα με το Διεθνή Κλασικό Μαραθώνιο «Γρηγόρης Λαμπράκης». 
***20χλμ βάδην**. Το Πανελλήνιο Πρωτάθλημα Βάδην 20χλμ διεξήχθη στις 28 Μαρτίου 2015 στη παραλία Μεγάρων.

## Βαθμολογία

## Πηγές
* ΣΕΓΑΣ: Αποτελέσματα Πανελλήνιου Πρωταθλήματος Στίβου 2015 
*ΣΕΓΑΣ: Αποτελέσματα σύνθετων αγωνισμάτων Πανελληνίου Πρωταθλήματος Στίβου [
*Αποτελέσματα Πανελληνίου Πρωταθλήματος 20 χλμ βάδην 
*sportsfeed.gr: Αποτελέσματα Πανελλήνίου Πρωταθλήματος 10.000μ 
*Αποτελέσματα ημιμαραθώνιου 2015 
*Αποτελέσματα Μαραθώνιου Αθήνας 2014 

### Παραπομπές


Γυναικων
Κατηγορία:Στίβος το 2015
Κατηγορία:Διοργανώσεις στίβου στην Αθήνα
Δημήτρης Ανάκογλου

Ο **Δημήτρης Ανάκογλου** (γενν. 6 Σεπτεμβρίου 1991) είναι Έλληνας ποδοσφαιριστής.

## Σταδιοδρομία
Ο Ανάκογλου γεννήθηκε στην Αθήνα και μετακόμισε στα πέντε του χρόνια στις Σέρρες. Ξεκίνησε την επαγγελματική καριέρα του στον Πανσερραϊκό το 2008, παραμένοντας για πέντε χρόνια στην ομάδα των Σερρών, με 89 συμμετοχές και 5 γκολ. Παράλληλα, αγωνίστηκε με τις ελληνικές εθνικές ομάδες νέων και ελπίδων, όπου σε δεκατρείς αγώνες πέτυχε πέντε γκολ.

Στα μέσα της περιόδου 2012-13 υπέγραψε στην ΑΕΚ, αγωνιζόμενος σε τρεις αγώνες πριν τον υποβιβασμό της ομάδας στην Γ΄ Εθνική. Το καλοκαίρι του 2013, ανανέωσε το συμβόλαιό του για τέσσερα ακόμη χρόνια, βοηθώντας την Ένωση να επανέλθει στην πρώτη εθνική κατηγορία. Το 2015-16 ανέλαβε χρέη αρχηγού στην αθηναϊκή ομάδα, αλλά αφέθηκε ελεύθερος στις 25 Ιουλίου 2016.

Μερικούς μήνες νωρίτερα, είχε δοθεί δανεικός στη Βέροια, όπου παρέμεινε για το δεύτερο μισό της περιόδου 2015-16, αγωνιζόμενος σε δέκα αγώνες και σκοράροντας δύο φορές.

Στις 3 Αυγούστου 2016 ανακοινώθηκε η απόκτηση του από την ομάδα του Άρη Θεσσαλονίκης, για δύο χρόνια.

## Παραπομπές


## Πηγές

* Ο Δημήτρης Ανάκογλου στο soccerway
* Dimitrios Anakoglou - player profile 16/17 | Transfermarkt
* Dimitrios Anakoglou - Soccer - Scoresway
* Ανάκογλου Δημήτρης - onstats | Onsports.gr

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανσερραϊκού
Κατηγορία:Ποδοσφαιριστές Π.Α.Ε. Βέροιας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές ΠΑΣ Λαμίας
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Σούπερ Λιγκ 2 Ελλάδας
Πανελλήνιο πρωτάθλημα ανώμαλου δρόμου ανδρών 2014

Το ** [[Πανελλήνιο πρωτάθλημα ανώμαλου δρόμου ανδρών]] ** 2014, διεξήχθη στις 23 Φεβρουαρίου στα Τρίκαλα. Πρωταθλητής στα 10χλμ ανδρών αναδείχθηκε ο **[[Κωνσταντίνος Γκελαούζος|Κώστας Γκελαούζος]]** της ΑΕΚ, ενώ στον ομαδικό αγώνα πρωταθλητής σύλλογος αναδείχθηκε ο **ΓΑΣ Ιλισός Αθηνών** για πρώτη φορά στην ιστορία του.

## Οι έξι πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
* Επίσημος ιστότοπος ΣΕΓΑΣ

Ανδρων
Κατηγορία:Στίβος το 2014
Κατηγορία:Τρίκαλα
Βουλευτικές εκλογές 2016 στη Βόρεια Ιρλανδία

Οι ** εκλογές του 2016 για τη Συνέλευση της Βόρειας Ιρλανδίας** διεξήχθησαν στις 5 Μαΐου 2016. Ήταν οι 5ες εκλογές που διενεργήθηκαν από τότε που θεσμοθετήθηκε η συνέλευση, το 1998.Ο αριθμός των εγγεγραμμένων ήταν 1.281.595 άτομα (αυξήθηκε κατά 5,9% συγκριτικά με τις προηγούμενες εκλογές για Συνέλευση το 2011). Η συμμετοχή έφτασε το 54,9%, σημειώνοντας πτώση κατά λιγότερο από το 1% σε σχέση με την προσέλευση στις κάλπες που καταγράφηκε στις προηγούμενες εκλογές, ωστόσο ήταν 15 ποσοστιαίες μονάδες χαμηλότερη από τη συμμετοχή στις πρώτες εκλογές για Συνέλευση, το 1998.

Όπως συνέβη στις εκλογές του 2007 και του 2011, το Δημοκρατικό Ενωτικό Κόμμα και το Σιν Φέιν κέρδισαν τις περισσότερες έδρες, με το DUP να κερδίζει 38 και το Σιν Φέιν τις 28 από τις συνολικά 108 διαθέσιμες έδρες. Το Κόμμα Ενωτικών του Όλστερ κατέλαβε 16 έδρες, το Σοσιαλδημοκρατικό και Εργατικό Κόμμα 12 και ο Συνασπισμός 8, ενώ 2 έδρες κερδήθηκαν από το Κόμμα των Πρασίνων και τον συνασπισμό Πρώτα Οι Άνθρωποι από το Κέρδος. Από μία έδρα το καθένα κέρδισαν η Φωνή των Παραδοσιακών Ενωτικών και ένας ανεξάρτητος υποψήφιος.

## Αποτελέσματα

:**Παρατηρήσεις:**
:Αποτελέσματα από : Raymond Russell, "Election Report: Northern Ireland Assembly Election, 5 May 2016", Northern Ireland Assembly
:*Σύνολο έγκυρα: 703.744. Εκλογικό σώμα: 1.281.595, συμμετοχή 54,9%.

## Παραπομπές


2016
Βορεια Ιρλανδια
Πανελλήνιο πρωτάθλημα ανώμαλου δρόμου γυναικών 2014

Το **[[Πανελλήνιο πρωτάθλημα ανώμαλου δρόμου γυναικών]] [[2014]]** διεξήχθη στις 23 Φεβρουαρίου, στα Τρίκαλα. Πρωταθλήτρια αναδείχθηκε η **Σοφία Ρήγα** του Γ.Σ. Ελευθέριος Βενιζέλος Χανίων. Πρωταθλητής σύλλογος στο ομαδικό αναδείχθηκε ο **Γ.Α.Σ. Ιλισός** για έβδομη φορά στην ιστορία του θεσμού.

## Ατομικό (8.000μ)

## Ομαδική βαθμολογία

## Πρωταθλήματα μικρών ηλικιών

## Πηγές
* Πανελλήνιο Πρωτάθλημα Ανωμάλου Δρόμου 2014.

Γυναικων
Κατηγορία:Στίβος το 2014
Κατηγορία:Τρίκαλα
Βασίλισσα των μελισσών

μικρογραφία|300x300εσ|Carniolan βασίλισσα με τη συνοδεία τους μια κηρήθρα.
Ο όρος "**βασίλισσα**" χρησιμοποιείται συνήθως σε μια ενήλικη θηλυκή μέλισσα, που ζει σε μια αποικία ή κυψέλη, είναι συνήθως η μητέρα των περισσοτέρων, αν όχι όλων, των μελισσών στην κυψέλη. Οι *βασίλισσες* αναπτύσσονται από προνύμφες που επιλέγεται από τις εργάτριες μέλισσες και ταΐζονται ειδικά, προκειμένου να γίνουν σεξουαλικά ώριμες. Υπάρχει συνήθως μόνο μια ενήλικας βασίλισσα στην κυψέλη, που αναπαράγεται. Σε κάθε περίπτωση οι μέλισσες συνήθως θα την ακολουθήσουν και θα την προστατέψουν έντονα.

Είναι φυσικά μεγαλύτερες από τις υπόλοιπες εργάτριες μέλισσες, αφού ταΐζονται με βασικό πολτό από τις μέλισσες.

## Παραπομπές

Κατηγορία:Μελισσοκομία
Γιόχαν Ερνστ Μπαχ (1722-1777)

Ο **Γιόχαν Ερνστ Μπαχ** (Johann Ernst Bach, Άιζεναχ, 28 Ιανουαρίου 1722 - Άιζεναχ, 1 Σεπτεμβρίου 1777) ήταν Γερμανός συνθέτης και οργανίστας, γιος του Γιόχαν Μπέρνχαρντ Μπαχ. Σε ηλικία δεκαπέντε ετών φοίτησε στην Σχολή του Αγίου Θωμά στη Λειψία, όπου υπήρξε μαθητής του θείου του, Γιόχαν Σεμπάστιαν Μπαχ. Κατόπιν ακολούθησε νομικές σπουδές στο Πανεπιστήμιο της Λειψίας. Το 1742 επέστρεψε στο Άιζεναχ για να βοηθήσει τον άρρωστο πατέρα του, τον οποίο τελικά διαδέχτηκε στη θέση του οργανίστα το 1749. Σε αναγνώριση των μουσικών του ικανοτήτων και γνώσεων διορίστηκε επίσης Καπελμάιστερ στην Αυλή της Βαϊμάρης το 1756, τίτλο που διατήρησε ακόμα και μετά το θάνατο δούκα Ερνστ Αουγκούστ Κονσταντίν δύο χρόνια αργότερα, αν και φαίνεται πως περιορίστηκε τότε μάλλον σε διοικητικά παρά μουσικά καθήκοντα.

Μια εικόνα για τις αντιλήψεις του γύρω από τη μουσική αντλούμε από την εισαγωγή που έγραψε για το *Anleitung zu der musikalischen Gelahrtheit* (1758) του Γιάκομπ Άντλουνγκ. Σε αυτή επικρίνει γενικά την πτωτική πορεία της θρησκευτικής μουσικής της εποχής του και προβάλει ως πρότυπα τα έργα του Γιόχαν Σεμπάστιαν Μπαχ, του Γκέοργκ Φίλιπ Τέλεμαν και του Γκότφριντ Χάινριχ Στέλτσελ.

## Παραπομπές


## Πηγές
*Wolff, C.; Emery W.; Helm, E. E.; Warburton E. & Derr, E. S. (1993). *Die Bach-Familie*. Stuttgart; Weimar: Metzler

Κατηγορία:Γερμανοί συνθέτες
Κατηγορία:Οικογένεια Μπαχ
Πανελλήνιο πρωτάθλημα ανώμαλου δρόμου γυναικών 2015

Το **[[Πανελλήνιο πρωτάθλημα ανώμαλου δρόμου γυναικών]] [[2015]]** διεξήχθη στις 1 Μαρτίου, στα Τρίκαλα. Πρωταθλήτρια αναδείχθηκε η **Κωνσταντίνα Κεφαλά** της ΑΕΚ Αθήνας. Πρωταθλητής σύλλογος στο ομαδικό αναδείχθηκε ο **Γ.Α.Σ. Ιλισός Αθηνών** για όγδοη φορά στην ιστορία του θεσμού.

## Ατομικό (8.000μ)

## Ομαδική βαθμολογία

## Πρωταθλήματα μικρών ηλικιών

## Πηγές
* Πανελλήνιο Πρωτάθλημα Ανωμάλου Δρόμου 2015.

Γυναικων
Κατηγορία:Στίβος το 2015
Κατηγορία:Τρίκαλα
Τζιμ Ράιαν

Ο **Τζέιμς Ρόναλντ "Τζιμ" Ράιαν** (James Ronald "Jim" Ryun, γενν. 29 Απριλίου 1947) είναι Αμερικανός αθλητής του στίβου, ο οποίος κέρδισε το ασημένιο μετάλλιο στους Ολυμπιακούς Αγώνες του 1968 στα 1.500 μ, με χρόνο 3:37.8. 

Στις 8 Ιουλίου του 1967, στο Λος Άντζελες, σημείωσε εντυπωσιακή επίδοση στα 1.500 μ. καταρρίπτοντας το παγκόσμιο ρεκόρ με χρόνο 3:33.1. Ήταν ο πρώτος αθλητής λυκείου που κατόρθωσε να τρέξει ένα μίλι σε λιγότερο από τέσσερα λεπτά. Είναι ο τελευταίος Αμερικανός που έχει το παγκόσμιο ρεκόρ στα 1.500 μ. Αργότερα, ο Ράιαν υπηρέτησε στην αμερικανική Βουλή των Αντιπροσώπων από το 1996 μέχρι το 2007, αντιπροσωπώντας το 2ο συνεδριακό διαμέρισμα. 

## Παραπομπές


Κατηγορία:Δρομείς μεσαίων αποστάσεων
Κατηγορία:Αμερικανοί αθλητές του στίβου
Πανελλήνιο πρωτάθλημα ανώμαλου δρόμου γυναικών 2016

Το **[[Πανελλήνιο πρωτάθλημα ανώμαλου δρόμου γυναικών]] [[2016]]** διεξήχθη στις 28 Φεβρουαρίου στο Ολυμπιακό κέντρο Ιππασίας Μαρκόπουλου. Πρωταθλήτρια αναδείχθηκε η ** Ράνια (Ουρανία) Ρεμπούλη** του Γ.Σ. Νέων Λέρου. Πρωταθλητής σύλλογος στο ομαδικό αναδείχθηκε ο **Γ.Α.Σ. Ιλισός Αθηνών** για ένατη φορά στην ιστορία του θεσμού.

## Ατομικό (8.000μ)

## Ομαδική βαθμολογία

## Πρωταθλήματα μικρών ηλικιών

## Πηγές
* Πανελλήνιο Πρωτάθλημα Ανωμάλου Δρόμου 2016

Γυναικων
Κατηγορία:Στίβος το 2016
Κατηγορία:Δήμος Μαρκόπουλου Μεσογαίας
Κώστας Ε. Κωνσταντινίδης

Ο **Κωνσταντίνος Κωνσταντινίδης** (1937 - 3 Αυγούστου 2015) του Ευσταθίου, ήταν Έλληνας δικηγόρος και πολιτικός. Υπηρέτησε ως βουλευτής από το 1989 ως το 1996.

## Καταγωγή και σπουδές
Γεννήθηκε και μεγάλωσε στον Κλείτο Κοζάνης. Σπούδασε νομικά και άσκησε το επάγγελμα του δικηγόρου.

## Πολιτική σταδιοδρομία
Εξελέγη βουλευτής στην Κοζάνη με τη Νέα Δημοκρατία στις εκλογές του Ιουνίου και του Νοεμβρίου του 1989 και επανεξελέγη με το ίδιο κόμμα στις εκλογές του 1990 και του 1993. Στις εκλογές του 1996 ήταν ξανά υποψήφιος στη Β΄ Θεσσαλονίκης, χωρίς να εκλεγεί.
Στη δίκη για το σκάνδαλο Κοσκωτά ορίστηκε μαζί με άλλους δύο νομικούς ως ειδικός εισαγγελέας.

Απεβίωσε έπειτα από εγχείρηση τον Αύγουστο του 2015, σε ηλικία 78 ετών. Η κηδεία του έγινε στο Ωραιόκαστρο Θεσσαλονίκης, στις 5 Αυγούστου.

## Παραπομπές


Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Κοζάνης
Κωνσταντίνος Κωνσταντινίδης

Ο **Κωνσταντίνος Κωνσταντινίδης** (1856-1930) ήταν ελληνοπόντιος έμπορος και ένας από τους πρώτους που υποστήριξαν την ίδρυση μιας Ανεξάρτητης Δημοκρατίας του Πόντου. Γεννήθηκε στην Τραπεζούντα του Πόντου. Πατέρας του ήταν ο Γιώργη Πασάς (τουρκ: Yorghi Pasha), κερασούντιος έμπορος και δήμαρχος, για ένα διάστημα, της Κερασούντας. Η μητέρα του ανήκε στο γένος Χατζηκακούλογλου.

Ήταν ο πρωτεργάτης του αγώνα στην Ευρώπη για την δημιουργία ανεξάρτητης δημοκρατίας στον πόντο. Συνέβαλε στην ενημέρωση των μεγάλων δυνάμεων με διαδοχικά υπομνήματα για την τραγική κατάσταση που επικρατούσε την περίοδο 1917-1922 στον Πόντο. Έστειλε επίσης τηλεγράφημα στον Τρότσκι, με το οποίο ζητούσε την υποστήριξη της σοβιετικής ένωσης για τους αγώνες των ποντίων για μία ανεξάρτητη ποντιακή δημοκρατία 

## Παραπομπές
* 

## Εξωτερικοί σύνδεσμοι
* Κωνσταντίνος Κωνσταντινίδης στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες επιχειρηματίες
Κατηγορία:Έλληνες ακτιβιστές
Γρηγόρης Κάστανος

Ο **Γρηγόρης Κάστανος** (30 Ιανουαρίου 1998, Παραλίμνι) είναι Κύπριος ποδοσφαιριστής, ο οποίος αγωνίζεται ως μέσος για την Ελλάς Βερόνα.

## Σταδιοδρομία σε συλλόγους
Ξεκίνησε την καριέρα του στην Ένωση Νέων Παραλιμνίου, τον Ιανουάριο του 2014 κέρδισε μια μεταγραφή στις ακαδημίες της Γιουβέντους.

## Εθνική ομάδα
Τον Σεπτέμβριο του 2013 έπαιξε σε 3 αγώνες με την Εθνική Κύπρου U17. Έκανε το ντεμπούτο του με την εθνική ανδρών Κύπρου στις 28 Μαρτίου 2015 στον αγώνα με το Βέλγιο, όπου πέρασε ως αλλαγή στη θέση του αρχηγού Κωνσταντίνου Μακρίδη τα τελευταία 6 λεπτά.

## Παραπομπές


Κατηγορία:Κύπριοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Κύπρου Κ17
Κατηγορία:Ποδοσφαιριστές Εθνικής Κύπρου Κ19
Κατηγορία:Ποδοσφαιριστές Εθνικής Κύπρου Κ21
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Σέριε Α
Κατηγορία:Κύπριοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές Ντελφίνο Πεσκάρα 1936
Κατηγορία:Ποδοσφαιριστές Ζούλτε Βάρεγκεμ
Κατηγορία:Ποδοσφαιριστές Προ Λιγκ Βελγίου
Κατηγορία:Ξένοι ποδοσφαιριστές στο Βέλγιο
Κατηγορία:Ποδοσφαιριστές Σέριε Γ
Κατηγορία:Ποδοσφαιριστές Φροζινόνε Κάλτσιο
Κατηγορία:Ποδοσφαιριστές Σέριε Β
Κατηγορία:Ποδοσφαιριστές ΟΣ Σαλερνιτάνα 1919
Πετοσφαίριση στους Θερινούς Ολυμπιακούς Αγώνες 2016

Τα **τουρνουά πετοσφαίρισης στους Θερινούς Ολυμπιακούς Αγώνες 2016** στο Ρίο ντε Τζανέιρο διεξήχθησαν μεταξύ 6 και 21 Αυγούστου, στο πλαίσιο της 31ης Ολυμπιάδας. 24 ομάδες βόλεϊ και 48 ομάδες μπιτς βόλεϊ, στο σύνολο 386 αθλητές, συμμετείχαν στο τουρνουά. Τα τουρνουά βόλεϊ πραγματοποιήθηκαν στο Ζινάσιο ντο Μαρακαναζίνιο στο Μαρακανά, και τα τουρνουά μπιτς βόλεϊ πραγματοποιήθηκαν στην Ακτή Κοπακαμπάνα.

## Πρόγραμμα των αγώνων

## Γεγονότα
Τέσσερις σειρές μεταλλίων θα απονεμηθούν στις παρακάτω εκδηλώσεις:

* Πετοσφαίριση σάλας — ανδρών (12 ομάδες, 144 αθλητές)
* Πετοσφαίριση σάλας — γυναικών (12 ομάδες, 144 αθλητές)
* Πετοσφαίριση άμμου — ανδρών (24 ομάδες, 48 αθλητές)
* Πετοσφαίριση άμμου — γυναικών (24 ομάδες, 48 αθλητές)

## Πρόκριση
Κάθε Εθνική Ολυμπιακή Επιτροπή είχε τη δυνατότητα να εισέλθει με μία ανδρική και μία γυναικεία ομάδα στα τουρνουά βόλεϊ, όπως και δύο ανδρικές και δύο γυναικείες ομάδες στα τουρνουά μπιτς βόλεϊ.

### Βόλεϊ ανδρών

### Βόλεϊ γυναικών

### Μπιτς βόλεϊ

## Τουρνουά βόλεϊ ανδρών
Το τουρνουά αποτελείται από δύο φάσεις, τη φάση των ομίλων και τη νοκ-άουτ φάση.

### Φάση των ομίλων
Οι ομάδες χωρίζονται σε τέσσερις ομίλους των τεσσάρων, όπου κάθε ομάδα αντιμετωπίζει κάθε άλλη ομάδα από μία φορά. Τρεις βαθμοί δίνονται για τη νίκη με 3–0 ή 3–1, δύο βαθμοί για τη νίκη με 3–2, ένας βαθμός για την ήττα με 2–3 και κανένας βαθμός για την ήττα με 1–3 ή 0–3. Οι τέσσερις πρώτες ομάδες κάθε ομίλου προκρίνονται στα προημιτελικά.

#### Όμιλος Α

#### Όμιλος Β

### Φάση νοκ-άουτ

## Τουρνουά βόλεϊ γυναικών
Το τουρνουά αποτελείται από δύο φάσεις, τη φάση των ομίλων και τη νοκ-άουτ φάση.

### Φάση των ομίλων
Οι ομάδες χωρίζονται σε τέσσερις ομίλους των τεσσάρων, όπου κάθε ομάδα αντιμετωπίζει κάθε άλλη ομάδα από μία φορά. Τρεις βαθμοί δίνονται για τη νίκη με 3–0 ή 3–1, δύο βαθμοί για τη νίκη με 3–2, ένας βαθμός για την ήττα με 2–3 και κανένας βαθμός για την ήττα με 1–3 ή 0–3. Οι τέσσερις πρώτες ομάδες κάθε ομίλου προκρίνονται στα προημιτελικά.

#### Όμιλος Α

#### Όμιλος Α

### Φάση νοκ-άουτ

## Τουρνουά μπιτς βόλεϊ
### Τουρνουά ανδρών
Τη φάση των ομίλων ακολουθεί η φάση νοκ-άουτ.

### Τουρνουά γυναικών
Τη φάση των ομίλων ακολουθεί η φάση νοκ-άουτ.

## Πίνακας μεταλλίων
 Διοργανώτρια χώρα (Βραζιλία)

## Παραπομπές


## Εξωτερικοί σύνδεσμοι
*Διαδικασία προκριματικών βόλεϊ
*Διαδικασία προκριματικών μπιτς βόλεϊ
*Προκριματικά βόλεϊ στη FIVB
*Προκριματικά μπιτς βόλεϊ στη FIVB

*
Χειροσφαίριση στους Θερινούς Ολυμπιακούς Αγώνες 2016

Τα **τουρνουά χειροσφαίρισης στους Θερινούς Ολυμπιακούς Αγώνες 2016** στο Ρίο ντε Τζανέιρο διεξήχθησαν μεταξύ 6 έως 21 Αυγούστου στην Αρένα ντο Φουτούρο στο Ολυμπιακό Πάρκο Μπάρα, στο πλαίσιο της 31ης Ολυμπιάδας.

## Πρόγραμμα των αγώνων

## Πρόκριση
Κάθε Εθνική Ολυμπιακή Επιτροπή είχε τη δυνατότητα να εισάγει μία ομάδα ανδρών και μία γυναικών στα τουρνουά χειροσφαίρισης.

### Πρόκριση ανδρών

### Πρόκριση γυναικών

1. Η Νορβηγία κατέκτησε το Ευρωπαϊκό Πρωτάθλημα, διασφαλίζοντας την πρόκρισή της. Η Νορβηγία αργότερα κέρδισε επίσης τον τίτλο του Παγκοσμίου Πρωταθλήματος το 2015, λαμβάνοντας προβάδισμα στη διαδικασία πρόκρισης. Ως εκ τούτου, η φιναλίστ του Ευρωπαϊκού Πρωταθλήματος, Ισπανία, πήρε την πρόκριση από την ευρωπαϊκή ήπειρο.

## Τουρνουά ανδρών
Το τουρνουά αποτελείται από δύο φάσεις, τη φάση των ομίλων και τη νοκ-άουτ φάση.

### Φάση των ομίλων
Οι ομάδες χωρίζονται σε δύο ομίλους των έξι, όπου κάθε ομάδα αντιμετωπίζει κάθε άλλη ομάδα από μία φορά. Δύο βαθμοί δίνονται για τη νίκη και ένας για την ισοπαλία. Οι τέσσερις πρώτες ομάδες κάθε ομίλου προκρίνονται στα προημιτελικά.

#### Όμιλος Α

#### Όμιλος Β

### Φάση νοκ-άουτ

## Τουρνουά γυναικών
Το τουρνουά αποτελείται από δύο φάσεις, τη φάση των ομίλων και τη νοκ-άουτ φάση.

### Φάση των ομίλων
Οι ομάδες χωρίζονται σε δύο ομίλους των έξι, όπου κάθε ομάδα αντιμετωπίζει κάθε άλλη ομάδα από μία φορά. Δύο βαθμοί δίνονται για τη νίκη και ένας για την ισοπαλία. Οι τέσσερις πρώτες ομάδες κάθε ομίλου προκρίνονται στα προημιτελικά.

#### Όμιλος Α

#### Όμιλος Β

### Φάση νοκ-άουτ

## Πίνακας μεταλλίων

## Παραπομπές


## Εξωτερικοί σύνδεσμοι
*Επίσημη ιστοσελίδα της IHF

Κατηγορία:Αθλήματα Θερινών Ολυμπιακών Αγώνων 2016
Ιωάννης Ροδινός - Ορλάνδος

Ο **Ιωάννης Ε. Ροδινός - Ορλάνδος** (1930 - Αύγουστος 1988) ήταν Έλληνας πολιτικός, μέλος στις χουντικές κυβερνήσεις Κόλλια και Παπαδοπούλου. 

Χρημάτισε υφυπουργός Συντονισμού από τις 22 Απριλίου 1967 έως τις 5 Ιανουαρίου 1968 και στη συνέχεια υπουργός αναπληρωτής υπουργού Συντονισμού από τις 5 Ιανουαρίου 1968 έως τις 27 Ιουνίου 1969.. 
Απεβίωσε αιφνιδίως σε ηλικία 58 ετών το 1988 και κηδεύτηκε στις Σπέτσες στις 23 Αυγούστου, οπότε και εκδόθηκε ψήφισμα για το θάνατό του, από το Δ.Σ. της Ανωνύμου Ξενοδοχειακής και Τουριστικής Εταιρείας Rotonda.

Ήταν παντρεμένος με την Εύα Ροδινού-Ορλάνδου. και καταγόταν από το Ατσιπόπουλο Ρεθύμνου.
## Αναφορές


Κατηγορία:Έλληνες υφυπουργοί Συντονισμού
Κατηγορία:Έλληνες αναπληρωτές υπουργοί Συντονισμού
Ρ
Παραλλαγές Γκόλντμπεργκ

Οι ***Παραλλαγές Γκόλντμπεργκ*** (), BWV 988, είναι έργο του Γιόχαν Σεμπάστιαν Μπαχ, γραμμένο για τσέμπαλο με δύο πληκτρολόγια. Αποτελείται από μία άρια και τριάντα παραλλαγές και θεωρείται σήμερα ένα από τα κορυφαία δείγματα της τεχνικής της παραλλαγής. Πήραν το όνομά τους από τον Γερμανό βιρτουόζο του τσέμπαλου, οργανίστα και συνθέτη Γιόχαν Γκότλιμπ Γκόλντμπεργκ (1727-1756).

Εκδόθηκε το 1741 ως το τέταρτο μέρος μιας σειράς έργων του Μπαχ για πληκτροφόρα (*Clavier-Übung*), με γενικό τίτλο «Άσκηση για πληκτροφόρο αποτελούμενη από μία άρια με διάφορες παραλλαγές για τσέμπαλο με δύο πληκτρολόγια». Στο εξώφυλλο περιγράφεται ακόμα ως έργο προς ψυχική τέρψη των φιλόμουσων (στο πρωτότυπο: *denen Liebhabern zur Gemu ̈ths-Ergetzung verfertiget*).

Ο πρώτος βιογράφος του Μπαχ, Γιόχαν Νίκολαους Φόρκελ, παραδίδει μια ανεκδοτολογική αναφορά σχετικά με την προέλευση του έργου που περιέχει, όμως, σημαντικές ανακρίβειες. Εκείνη την εποχή ο νεαρός βιρτουόζος Γκόλντμπεργκ βρισκόταν στην στην υπηρεσία του κόμητος Χέρμαν Καρλ φον Κάιζερλινγκ (1697-1754). Ο κόμης, που από το 1733 υπηρετούσε ως Ρώσος πρεσβευτής στη Δρέσδη, ήταν πάτρονας και φίλος του Μπαχ, έχοντας μεσολαβήσει το 1736 ώστε να του απονεμηθεί ο τίτλος του βασιλικού συνθέτη της αυλής της Σαξωνίας. Κατά τον Φόρκελ, ο κόμης υπέφερε από αϋπνίες και ο Γκόλντμπεργκ αναγκαζόταν να του κρατά συντροφιά κατά τη διάρκεια της νύχτας παίζοντας μουσική στο διπλανό δωμάτιο. Σε μία από τις συναντήσεις του με τον Μπαχ, του είχε τότε ζητήσει να γράψει ένα «απαλό και ελαφρώς εύθυμο» έργο που θα μπορούσε να παίζει για εκείνον ο Γκόλντμπεργκ. Αν και από την αναφορά του Φόρκελ φαίνεται πως οι Παραλλαγές ήταν έργο κατά παραγγελία, η πρώτη έκδοση του 1741 δεν φέρει καμία αφιέρωση, όπως θα απαιτούσε σε αυτή την περίπτωση το πρωτόκολλο. Επιπλέον, θεωρείται αμφίβολο το έργο να γράφτηκε έχοντας τον νεαρό βιρτουόζο του κόμη κατά νου ως ερμηνευτή, καθώς η τεχνική του δυσκολία αλλά και η περίοδος σύνθεσής του (περ. 1739-40) μάλλον δεν ανταποκρίνονταν στην ηλικία και τις δεξιότητες του δωδεκάχρονου ή δεκατριάχρονου τότε Γκόλντμπεργκ.

Το έργο βασίζεται σε ένα θέμα 32 μέτρων. Η άρια έχει τη μορφή μίας σαραμπάντας και όλες οι παραλλαγές μπορούν να χωριστούν σε δέκα ομάδες τριάδων, στις οποίες έναν χορό (π.χ. μία φουγκέτα) διαδέχεται ένα κομμάτι τύπου αραμπέσκ και τέλος ακολουθεί ένας κανόνας. Δομούνται πάνω σε ένα επίμονο βάσιμο (*basso ostinato*) το οποίο υπόκειται σε μικρότερες ή μεγαλύτερες αλλαγές. Εννέα από τις παραλλαγές είναι δίφωνες (υπ’ άρ. 1, 5, 7, 8, 11, 14, 17, 20, 27), δεκατρείς από αυτές τρίφωνες (υπ’ αρ. 2, 3, 6, 9, 12, 13, 15, 18, 19, 21, 24, 25, 26), όπως και η άρια, και οι υπόλοιπες τετράφωνες (υπ’ αρ. 4, 10, 22, 30) ή σε γραφή με 2-3 ή 2-4 φωνές (υπ’ αρ. 16, 23, 28, 29). Με εξαίρεση τις παραλλαγές υπ’ αρ. 15, 21, και 25 σε σολ ελάσσονα, όλες οι υπόλοιπες είναι σε σολ μείζονα.

## Παραπομπές


## Πηγές
*Williams, Peter. (2003). *Bach: The Goldberg Variations*. Cambridge University Press

## Εξωτερικοί σύνδεσμοι

* Bach-cantatas.com: Δισκογραφία

Κατηγορία:Συνθέσεις του Γιόχαν Σεμπάστιαν Μπαχ
Μαρία Γκόμερς

Η **Μαρία Γκόμερς** (*Maria "Mia" Francisca Philomena Hoogakker-Gommers*, 26 Σεπτεμβρίου 1939) είναι Ολλανδέζα αθλήτρια, η οποία αγωνίστηκε κυρίως στα 800 μέτρα.

Στις 24 Οκτωβρίου του 1967, στο Σίταρντ, κατέρριψε το παγκόσμιο ρεκόρ στα 1.500 μ. με χρόνο 4.15.6.

## Παραπομπές


Κατηγορία:Δρομείς μεσαίων αποστάσεων
Κατηγορία:Ολλανδοί αθλητές του στίβου
Κατηγορία:Χάλκινοι Ολυμπιονίκες του στίβου
Κατηγορία:Ολλανδοί Ολυμπιονίκες
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Άνθη επιταφίου

Η ελαιογραφία **Άνθη επιταφίου** είναι έργο του Νικηφόρου Λύτρα που δημιούργησε το 1901 και είναι ένα από τα τελευταία έργα του ζωγράφου πριν πεθάνει. Διακρίνεται από έντονη μελαγχολία προφανώς λόγω των γηρατειών του, αλλά και από έντονη θρησκευτικότητα όπως άλλωστε όλα τα έργα του αυτής της περιόδου. Το έργο ανήκει στις  ηθογραφίες του Λύτρα, είδος που εισήγαγε στην Ελλάδα μετά την επιστροφή του από το Μόναχο.

## Το θέμα
Το θέμα αποδίδει μια έντονη θρησκευτικότητα και μηνύματα θανάτου καθώς μια μαυροφορεμένη μορφή με κέρινο πρόσωπο κυριαρχεί στον πίνακα κρατώντας λουλούδια, με έντονη θεατρικότητα.

## Αισθητική ανάλυση
Ο Λύτρας αποδίδει άριστα την τεχνική απόδοση του χρώματος εκφράζοντας τις αρχές της Σχολής του Μονάχου

## Δείτε επίσης
* Εθνική Πινακοθήκη-Μουσείο Αλεξάνδρου Σούτζου
* Νικηφόρος Λύτρας

## Παραπομπές


Κατηγορία:Έργα ζωγραφικής του Νικηφόρου Λύτρα
Βαγγέλης Παπαχρήστος

Ο **Βαγγέλης Παπαχρήστος** (Άγιοι Σαράντα, 1943) είναι Έλληνας εκπαιδευτικός, λογοτέχνης, δημοσιογράφος και πολιτικός.

## Βιογραφία
Γεννήθηκε το 1943 στους Αγίους Σαράντα της Αλβανίας σε οικογένεια που τα επόμενα χρόνια υπέστη διώξεις και πολλά δεινά από το κομμουνιστικό καθεστώς της χώρας του οποίου ό πατέτρας του υπήρξε θύμα του. Φοίτησε αρχικά ελληνική φιλολογία στην Παιδαγωγική Ακαδημία του Αργυρόκαστρου και στη συνέχεια βιολογία και χημεία στο Ανώτερο Παιδαγωγικό Ινστιτούτο των Τιράνων. Διετέλεσε επί σειρά ετών εκπαιδευτικός(δάσκαλος) σε σχολεία της εθνικής ελληνικής μειονότητας. Το 1962 ξεκίνησε τη συνεργασία του με την ελληνόφωνη εφημερίδα του Αργυρόκαστρου, Λαϊκό Βήμα, της οποίας σήμερα είναι αρχισυντάκτης. Παράλληλα είναι αρχισυντάκτης της τρίγλωσσης εφημερίδας «2000».

Το 1991, μετά την πτώση του κομμουνιστικού καθεστώτος της Αλβανίας, υπήρξε ένα από τα πρώτα ιδρυτικά μέλη της μειονοτικής οργάνωσης «Ομόνοια» της Ε.Ε.Μ., διατελώντας επί μια διετία πρόεδρος του παραρτήματος της «Ομονοίας» των Αγίων Σαράντα και για μια τετραετία γενικός γραμματέας του παραρτήματος της οργάνωσης «Ομονοίας» των Αγίων Σαράντα. Ήταν ένα από πέντε στελέχη της οργάνωσης της «Ομονοίας» που το 1994, μετά από αμφιλεγόμενη δίκη-παρωδία των Τιράνων, καταδικάστηκαν από την αλβανική δικαιοσύνη του καστώτος του τότε προέδρου της Αλβανίας Σαλίμ Μπερίσα με την κατηγορία περί προδοσίας.

### Παρουσία στη λογοτεχνία
Ο Παπαχρήστος εμφανίστηκε στα γράμματα το 1997 με το αυτοβιογραφικού χαρακτήρα έργο του, «Το κουλιακόπουλο».                                                               Ακολούθησαν το παιδικό βιβλίο «Μαθαίνετε διασκεδάζοντας» (1998), η συλλογή διηγημάτων «Μέρες αγωνίας» (2002), το                                                                  μυθιστόρημα «Άγγελος στη χώρα των δαιμόνων» κλπ.

## Εργογραφία
### Λογοτεχνία
**<big>Μυθιστορήματα</big>**
* Το κουλιακόπουλο(Αυτοβιογραφικό) (1997)
* Μαθαίνετε διασκεδάζοντας(παιδικό μυθιστόρημα) (1998)
* Μέρες αγωνίας(Σκίτσα και διηγήματα)  Αθήνα, εκδόσεις Νέα Θέσις (2002)
* Άγγελος στη χώρα των δαιμόνων  Κέρκυρα, εκδόσεις ΑΛΔΕ (2010)
* Ταλαιπωρημένοι μα αγέρωχοι (2015)
* Ο αγροφύλακας που έγινε θρύλος (2016)
**Συμμετοχές σε άλλα έργα**

**<big>Διηγήματα</big>**
* Καπετάν Θύμιος Λιώλης: Δόξα και καμάρι της Βορείου Ηπείρου (2015)
**Δοκίμια**
* Η δίκη των πέντε: ένας σταθμός στον αγώνα του Βορειοηπειρωτικού Ελληνισμού (2006)

## Παραπομπές


Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες ομογενείς πολιτικοί
Κατηγορία:Αλβανοί πολιτικοί
Κατηγορία:Έλληνες εκπαιδευτικοί
Κατηγορία:Έλληνες δημοσιογράφοι του 20ού αιώνα
Τατουάζ δάκρυ

Το **τατουάζ δάκρυ** είναι ένα συμβολικό τατουάζ με ένα δάκρυ που τοποθετείται κάτω από το μάτι. Το τατουάζ μπορεί να έχει διάφορες ερμηνείες εκφράζοντας έντονο και διαχρονικό συναίσθημα θλίψης όπως: μπορεί να σημαίνει πως το άτομο που το έχει έχει σκοτώσει κάποιον ή έχει περάσει χρόνο στη φυλακή, ή ότι το άτομο που το έχει, έχει βιαστεί κατά τη φυλάκισή του, ή συμβολίζει την απώλεια συγγενή ή άλλου μέλος συμμορίας. Μερικές φορές μόνο αυτός που το έχει ξέρει την ακριβή του ερμηνεία.

Τέτοιου είδους τατουάζ κάνουν και οι γυναίκες σύντροφοι των φυλακισμένων για αλληλεγγύη προς στους αγαπημένους τους. Σύμφωνα με το  βιβλίο *The Devil's Front Porch* του συγγραφέα Λέστερ Ντάγκλας Τζόνσον σχετικά με τη φυλάκισή του το διάστημα 1927 με 1957 στις Φυλακές της Πολιτείας του Κάνσας, το συγκεκριμένο τατουάζ υποδηλώνει ένα μέλος του *The Old Fraternity* (μετάφραση:*της παλιάς αδελφότητας*) που αναφέρεται στο Βιβλικό πρόσωπο Κάιν που σκότωσε τον αδελφό του.

Ο Αμερικανοί ράπερς Δε Γκέιμ (*The Game*) και Λιλ Γουέιν έχουν τατουάζ δάκρυ συμβολίζοντας με αυτόν τον τρόπο το θάνατο φίλων τους. Η τραγουδίστρια Έιμι Γουάινχαουζ έκανε ένα τατουάζ δάκρυ για να συμβολίσει την αγωνία της σχετικά με την προφυλάκιση του άντρα της Μπλέικ Φέλντερ Σίβιλ στη Φυλακή Πεντονίλ. Ο μπασκετμπολίστας *Amar'e Stoudemire * έχει κάνει τέτοιο τατουάζ από το 2012 για να τιμήσει τη μνήμη του αδελφού του που σκοτώθηκε σε αυτοκινητιστικό δυστύχημα.

Ένα τατουάζ δάκρυ έχει επίσης ο ποδοσφαιριστής *Ricardo Quaresma*.
## Δείτε ακόμα
* Τατουάζ εγκληματιών

## Παραπομπές


Κατηγορία:Τατουάζ - Δερματοστιξία
Φάιτ Μπαχ

Ο **Φάιτ Μπαχ** (γερμ. *Veit Bach*, Πρέσμπουργκ, περ. 1555 - Βέχμαρ, 8 Μαρτίου 1619) ή **Φίτους Μπαχ** (γερμ. *Vitus Bach*), ήταν γενάρχης της οικογένειας Μπαχ, ειδικότερα του κλάδου με καταγωγή από το Βέχμαρ. Όπως αναφέρει ο Γιόχαν Σεμπάστιαν Μπαχ στη Γενεαλογία της οικογένειας, ο Φάιτ ήταν αρτοποιός με καταγωγή από το Πρέσμπουργκ (σημ. Μπρατισλάβα), πρωτεύουσα εκείνη την εποχή του βασιλείου της Ουγγαρίας. Την περίοδο της Αντιμεταρρύθμισης, αρνούμενος να απαρνηθεί τις θρησκευτικές του πεποιθήσεις, εγκαταστάθηκε στη Θουριγγία, και πιο συγκεκριμένα στο μικρό χωριό Βέχμαρ της επαρχίας Γκότα, όπου πιθανόν είχε συγγενείς. Αναφέρεται πως απολάμβανε να παίζει τσίτερ, το οποίο μάλιστα έπαιρνε μαζί του στον μύλο που εργαζόταν. Τόσο ο ίδιος, όσο και γιος του, Γιοχάνες (Χανς) Μπαχ, καταγράφονται σε επίσημα αρχεία του Βέχμαρ ως μουσικοί. Ο πρώτος βιογράφος του Γ. Σ. Μπαχ, Γιόχαν Νίκολαους Φόρκελ αναφέρει πως ο Φάιτ διέθετε δύο γιους. Δεν πρέπει να συγχέεται με άλλον Φάιτ Μπαχ που πέθανε πριν το 1578 και πιθανώς δεν σχετίζεται με την οικογένεια Μπαχ.

## Παραπομπές


Κατηγορία:Οικογένεια Μπαχ
Power Rangers (ταινία)

Το ***Power Rangers*** είναι αμερικανική ταινία σούπερ ηρώων του 2017, με βάση την ομάδα με το ίδιο όνομα και σε σκηνοθεσία Dean Islaelite. Είναι η τρίτη μεγάλου μήκους ταινία του franchise Power Rangers, και η πρώτη για είκοσι χρόνια με μεγάλο μπάτζετ  (105 εκατομμύρια δολάρια). Πρόκειται για μια επανεκκίνηση της αρχικής σειράς των Mighty Morphin Power Rangers 1993. Η διάρκεια είναι δύο ώρες (124 λεπτά).

## Ηθοποιοί και χαρακτήρες

*  Dacre Montgomery: Τζέισον Σκοτ / Κόκκινος Ρέιτζερ
*  Becky Gomez: Τρίνι / Κίτρινη Ρέιτζερ
* RJ Cyler: Μπίλι Κράνστον / Μπλε Ρέιτζερ
*  Naomi Scott: Κίμπερλι Χάρτ / Ροζ Ρέιτζερ 
*  Ludi Lin: Ζακ / Μαύρος Ρέιτζερ
*  Elizabeth Banks: Ρίτα Ρεπάλσα / Η εχθρός
*  Bryan Cranston: Ζόρντον / Ο μέντορας
*  David Denman: Σαμ Σκοτ / Ο πατέρας του Jason
*  Bill Hader: Φωνή του ρομπότ Άλφα 5

## Σενάριο

Η ταινία ακολουθεί πέντε απλά παιδιά που πρέπει να γίνουν κάτι το εξαιρετικό, όταν μαθαίνουν ότι μικρή πόλη τους, το Έιντζελ Γκρόουβ αλλά και ο κόσμος απειλείται από μία εξωγήινη απειλή. Επιλεγμένοι από τη μοίρα, οι ήρωες μας γρήγορα ανακαλύπτουν ότι είναι οι μόνοι που μπορούν να σώσουν τον πλανήτη με την βοήθεια του μέντορα Ζόρντον. Αλλά για να γίνει αυτό θα πρέπει να ξεπεράσουν προβλήματα της καθημερινής ζωής τους και να ενωθούν ως μία ομάδα, τους Πάουερ Ρέιντζερς, πριν να είναι πολύ αργά.

## Προβολή
Αρχικά ήταν προγραμματισμένη για τις 22 Ιουλίου 2016, αλλά αναβλήθηκε για τις 24 Μαρτίου 2017 σε Αμερική και 23 Μαρτίου σε Ελλάδα.

## Box office
Η ταινία Saban's Power Rangers έκανε άνοιγμα τριημέρου στην 2η θέση με $40,3 εκατομμύρια δολάρια. Συνολικά συγκέντρωσε 85,3 εκατομμύρια δολάρια στο αμερικανικό box office και 56,6 εκατομμύρια δολάρια στον υπόλοιπο κόσμο. Παγκοσμίως απέφερε  συνολικά 142 εκατομμύρια δολάρια.

## Κριτικές
Η ταινία έλαβε μικτές κριτικές από τους κριτικούς κινηματογράφου. Στο Rotten Tomatoes έχει σκορ 44% με 135 κριτικές και μέση βαθμολογία 4.9/10 και στο Metacritic έχει 44 στα 100 με 30 κριτικές.

Σύμφωνα με την ιστοσελίδα IMDb η ταινία βαθμολογείται με 5.9/10.

## Παραπομπές


## Εξωτερικοί σύνδεσμοι
*Επίσημο teaser της ταινίας από την Lionsgate
*Επίσημο trailer της ταινίας από την Lionsgate

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2017
Κατηγορία:Αμερικανικές ταινίες δράσης
Κατηγορία:Αγγλόφωνες ταινίες
Κατηγορία:Αμερικανικές εφηβικές ταινίες
Κατηγορία:Αμερικανικές περιπετειώδεις ταινίες φαντασίας
Κατηγορία:Power Rangers
Κατηγορία:Ταινίες με θέμα τον αυτισμό
Κατηγορία:Αμερικανικές ταινίες με υπερήρωες
Κατηγορία:Εφηβικές ταινίες με υπερήρωες